CELEX: 22019D1657
Language: mt
Date: 2017-12-15 00:00:00
Title: Deċiżjoni tal-Kumitat Konġunt taż-ŻEE Nru 251/2017 tal-15 ta’ Diċembru 2017 li temenda l-Protokoll Nru 47 (dwar l-abolizzjoni ta’ ostakoli tekniċi għall-kummerċ fl-inbid) tal-Ftehim ŻEE [2019/1657]

3.10.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 254/74
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 251/2017
         tal-15 ta’ Diċembru 2017
         li temenda l-Protokoll Nru 47 (dwar l-abolizzjoni ta’ ostakoli tekniċi għall-kummerċ fl-inbid) tal-Ftehim ŻEE [2019/1657]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (il-“Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament Delegat tal-Kummissjoni (UE) 2017/1353 tad-19 ta’ Mejju 2017 li jemenda r-Regolament (KE) Nru 607/2009 fir-rigward ta’ varjetajiet ta’ għeneb tal-inbid u s-sinonimi tagħhom li jistgħu jidhru fuq it-tikkettar tal-inbejjed (1) irid jiġi inkorporat fil-Ftehim ŻEE.
                  
               
                     (2)
                  
                  
                     Din id-Deċiżjoni tikkonċerna l-leġiżlazzjoni dwar l-inbid. Il-leġiżlazzjoni dwar l-inbid ma tapplikax għal-Liechtenstein dment li l-applikazzjoni tal-Ftehim bejn il-Komunità Ewropea u l-Konfederazzjoni Żvizzera dwar il-kummerċ fil-prodotti agrikoli tkun estiża għal-Liechtenstein, kif speċifikat fis-seba’ paragrafu tal-introduzzjoni tal-Protokoll Nru 47 tal-Ftehim ŻEE. Għaldaqstant, din id-Deċiżjoni ma tapplikax għal-Liechtenstein.
                  
               
                     (3)
                  
                  
                     Għalhekk, il-Protokoll Nru 47 tal-Ftehim ŻEE jenħtieġ li jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            L-inċiż li ġej jiżdied mal-punt 11 (ir-Regolament tal-Kummissjoni (KE) Nru 607/2009) tal-Appendiċi I tal-Protokoll Nru 47 tal-Ftehim ŻEE:
            
                        “—
                     
                     
                        
                           32017 R 1353: Ir-Regolament Delegat tal-Kummissjoni (UE) 2017/1353 tad-19 ta’ Mejju 2017 (ĠU L 190, 21.7.2017, p. 5).”
                     
                  
         
            Artikolu 2
            It-test tar-Regolament Delegat (UE) 2017/1353 bil-lingwa Iżlandiża u b’dik Norveġiża, li se jiġi ppubblikat fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandu jkun awtentiku.
         
         
            Artikolu 3
            Din id-Deċiżjoni għandha tidħol fis-seħħ fis-16 ta’ Diċembru 2017, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
         
         
            Magħmul fi Brussell, il-15 ta’ Diċembru 2017.
            
               
                  Għall-Kumitat Konġunt taż-ŻEE
               
               
                  Il-President
               
               Sabine MONAUNI
            
         
         
            (1)  ĠU L 190, 21.7.2017, p. 5.
         
            (*1)  Ma huwa indikat l-ebda rekwiżit kostituzzjonali.